
BIROUL PERMANENT 

AL 

CAMEREI DEPUTAŢILOR


Vă înaintăm, alăturat, Raportul comun asupra propunerii legislative pentru modificarea Legii nr.145/2014 pentru stabilirea unor măsuri de reglementare a pieţei produselor din sectorul agricol, trimis spre examinare pe fond, Comisiei pentru industrii şi servicii şi Comisiei pentru agricultură, silvicultură, industrie alimentară şi servicii specifice, cu adresa nr.Plx.344 din 07 aprilie 2015. 
Prin obiectul de reglementare şi conţinutul său, propunerea legislativă face parte din categoria legilor ordinare.


În conformitate cu prevederile art.75 din Constituţia României, republicată, şi ale art.92 alin.(9) pct.1 din Regulamentul Camerei Deputaţilor, republicat, cu modificările şi completările ulterioare, Camera Deputaţilor este Cameră decizională.

                  
PREŞEDINTE,                                            PREŞEDINTE, 

                     Iulian Iancu




Nini Săpunaru

R A P O R T    C O M U N
asupra propunerii legislative pentru modificarea Legii nr.145/2014 pentru stabilirea unor măsuri de reglementare a pieţei produselor din sectorul agricol


În conformitate cu prevederile art.95 din Regulamentul Camerei Deputaţilor, republicat, cu modificările şi completările ulterioare, Comisia pentru industrii şi servicii şi Comisia pentru agricultură, silvicultură, industrie alimentară şi servicii specifice au fost sesizate, spre dezbatere în fond, cu propunerea legislativă pentru modificarea Legii nr.145/2014 pentru stabilirea unor măsuri de reglementare a pieţei produselor din sectorul agricol, transmis cu adresa nr.P.L.x. 344 din 07 aprilie 2015, înregistrat la Comisia pentru industrii şi servicii sub nr.4c-3/133 din 08 aprilie 2015 şi la Comisia pentru agricultură, silvicultură, industrie alimentară şi servicii specifice sub nr.4c-4/211 din 08 aprilie 2015.


Consiliul Legislativ, cu avizul nr.69/21.01.2015, avizează favorabil propunerea legislativă cu observaţii şi propuneri.



Guvernul, prin actul nr.380/12.03.2015, nu susţine adoptarea iniţiativei legislative în forma prezentată.



Senatul, în  şedinţa din 31 martie 2015 a respins propunerea legislativă.



Comisia juridică, de disciplină şi imunităţi, cu avizul nr.Pl-x 344/2015/21.04.2015, avizează favorabil propunerea legislativă.



Propunerea legislativă are ca obiect de reglementare modificarea Legii nr.145/2014 pentru stabilirea unor măsuri de reglementare a pieţei produselor din sectorul agricol, introducându-se prevederea conform căreia atestatul de producător să fie eliberat după verificarea existenţei culturilor pentru produsele ce se doresc a fi înscrise în atestatul de producător.

În conformitate cu prevederile art.61 şi 63 din Regulamentul Camerei Deputaţilor, republicat, cu modificările şi completările ulterioare, membrii Comisiei pentru agricultură, silvicultură, industrie alimentară şi servicii specifice au examinat propunerea legislativă în şedinţa din 28 aprilie 2015.


La lucrările Comisei pentru agricultură, silvicultură, industrie alimentară şi servicii specifice a participat, în calitate de invitat, din partea Ministerului Mediului, Apelor şi Pădurilor: domnul Ioan Uţiu – secretar de stat.

La lucrări au fost prezenţi din partea Comisiei pentru agricultură, silvicultură, industrie alimentară şi servicii specifice şi imunităţi 35 deputaţi din totalul de 37 deputaţi.

În conformitate cu prevederile art.61 şi 63 din Regulamentul Camerei Deputaţilor, republicat, cu modificările şi completările ulterioare, membrii Comisiei pentru industrii şi servicii au examinat propunerea legislativă  în şedinţa din 05 mai 2015.



La lucrările Comisiei pentru industrii şi servicii a participat, în calitate de invitat, din partea Ministerului Mediului, Apelor şi Pădurilor: domnul Daniel Velicu – director.

La lucrări au fost prezenţi din partea Comisiei pentru industrii şi servicii 18 deputaţi din totalul de 19 deputaţi.

În urma examinării iniţiativei legislative şi a opiniilor exprimate, membrii celor două comisii, au hotărât, în unanimitate, să propună Plenului Camerei Deputaţilor respingerea propunerii legislative pentru modificarea Legii nr.145/2014 pentru stabilirea unor măsuri de reglementare a pieţei produselor din sectorul agricol, din următoarele considerente:
- în momentul solicitării certificatului de producător, agricultorul, persoană fizică nu are înfiinţate culturile, în consecinţă nu se poate verifica existenţa acestora. Verificările privind valabilitatea atestatului se fac pe parcursul procesului de producţie, semestrial, aşa cum este prevăzut la alin.(2) al art.3 din Legea nr.145/2014 pentru stabilirea unor măsuri de reglementare a pieţei produselor din sectorul agricol;

- nivelul amenzilor a fost stabilit corect prin Legea nr.145/2014, avându-se în vedere protejarea producătorilor agricol corecţi, descurajarea fenomenului de evaziune fiscală şi înlăturarea concurenţei neloiale între actorii din piaţă, respectiv persoanele fizice şi comercianţii care se substituie calităţii de producători agricoli.

Prin obiectul de reglementare şi conţinutul său, propunerea legislativă face parte din categoria legilor ordinare.
În conformitate cu prevederile art.75 din Constituţia României, republicată, şi ale art.92 alin.(9) pct.1 din Regulamentul Camerei Deputaţilor, republicat, cu modificările şi completările ulterioare, Camera decizională pentru această propunere legislativă este Camera Deputaţilor.
PREŞEDINTE,



PREŞEDINTE,


  Iulian Iancu



Nini Săpunaru
SECRETAR,



SECRETAR,


   Bogdan – Radu Ţîmpău

          Costel Şoptică
Consilieri parlamentari,





Consilier parlamentar,
Viorela Gondoş






Ioana Goţa
Isabela Patricia Robe

